Ondanks die reënweer het talle toeskouers van reg oor die Boland kom kyk hoe Roses United en Hillcrest United (Hillies) mekaar die stryd aansê in ’n derbykragmeting waarin Roses met 26-22 koning gekraai het. Roses het gewys hoekom hy die afgelope drie jaar die Witsentraal-kampioen is.
Ondanks die agterstand het Hillies nie gaan slaplê nie. Die besoekers het daarin geslaag om binne vyf minute twee drieë – deur Allies en Renaldo Festus – en een doelskop deur Jeandre Abrahams aan te teken. Dit was egter te laat vir die manne in blou.